《晋康八景 其二 西湾渔唱》
明代·张澜

游上西湾杂蛋船，蛋家齐唱濯缨篇。一声枻鼓来鱼听，几阵榔鸣起鹭眠。

杨柳隔洲枝袅袅，桃花泛水色鲜妍。屈原已往成终古，剩有遗音四海传。

作者简介：张澜，字东之。泷水（今广东罗定）人。明宪宗成化二十三年（一四八七）进士，任刑部侍郎。居官十载，乞归养病。卒于家。清康熙《罗定直隶州志》卷六有传。